**Ronaldo Rodrigues de Jesus** (født 19. juni 1965), kjent som **Ronaldão**, er en brasiliansk tidligere fotballspiller.

Han startet karrieren hos Rio Preto før han gikk videre til toppklubben São Paulo. Opprinnelig var han venstreback, men ble etter hvert flyttet til midtstopperplass. Hard kamp om plassene i forsvaret, førte til at han måtte vente til 1991-sesongen før han klarte etablere seg i lagoppstillingen. Under ledelse av trener Telê Santana, ble han del av et formsterkt lag som vant det brasilianske seriemesterskapet. Med fast plass på et São Paulo-lag i god flyt, ble han mot slutten av 1991 innkalt til landslaget til Carlos Alberto Parreiras andre kamp som landslagstrener. I sin landslagsdebut 18. desember 1991 dannet han lagets stopperpar sammen med klubbkamerat Antonio Carlos i en hjemmeseier over Tsjekkoslovakia.

I 1993 gikk han videre til japansk klubbfotball, hvor han spilte for Shimizu S-Pulse til 1995.

Opprinnelig var han ikke inkludert i Brasils tropp til VM-sluttspillet i 1994. På turneringens åpningsdag ble han innkalt som erstatter for Ricardo Gomes, som måtte trekke seg grunnet skade. Inntil da var *Ronaldo* navnet han i fotballsammenheng var kjent som. For å unngå sammenblanding av navn med 17-år gamle Ronaldo Nazário, som allerede var del av troppen, ble han deretter kjent som *Ronaldão* (portugisisk for «Store Ronaldo»). Ronaldão fikk ikke spilletid i løpet av turneringen, men mottok likefullt medalje som verdensmester, som del av troppen til det triumferende laget.

Ronaldão var også del av Brasils tropp til Copa América i 1995. Fra landslagsdebuten i 1991 til hans siste landskamp i 1995, spilte den venstrebente midtstopperen fjorten kamper og scoret to mål ikledd Brasils landslagsdrakt.

Han vendte hjem til brasiliansk klubbfotball for å spille for Flamengo i 1996. Deretter fulgte to sesonger for Santos, én sesong for Coritiba, før han avsluttet karrieren med tre sesonger for Ponte Preta.

VM-medaljer
-----------

* 1994 USAs flagg USA - Gull **Gull** i fotball Brasils flagg

Referanser
----------

1. ↑   Argentine Soccer Database, oppført som RONALDAO ronaldo rodrigues de jesus, BDFA player ID 81515[Hentet fra Wikidata]
2. ↑   transfermarkt.com, oppført som Ronaldao, Transfermarkt spiller-ID 102589, besøkt 9. oktober 2017[Hentet fra Wikidata]
3. ↑  «World Cup Champions Squads 1930 - 2014». rsssf.com. Besøkt 16. april 2015.

Eksterne lenker
---------------

* (en) Ronaldão – FIFA Rediger på Wikidata

* (en) Ronaldão – UEFA Rediger på Wikidata

* (jp) Ronaldão – J.League Data Rediger på Wikidata

* (en) Ronaldão – Transfermarkt Rediger på Wikidata

* (en) Ronaldão – national-football-teams.com Rediger på Wikidata

* (en) Ronaldão – WorldFootball.net Rediger på Wikidata

* (en) Ronaldão – FootballDatabase.eu Rediger på Wikidata

* (en) Ronaldão – Soccerway Rediger på Wikidata

* (en) Ronaldão – Sambafoot Rediger på Wikidata

| * v
* d
* r
Brasils tropp – VM i fotball 1994 Vinnere (4. tittel) |
| --- |
| 
* 1 Taffarel
* 2 Jorginho
* 3 Rocha
* 4 Ronaldão
* 5 Silva
* 6 Branco
* 7 Bebeto
* 8 Dunga
* 9 Zinho
* 10 Raí
* 11 Romário
* 12 Zetti
* 13 Aldair
* 14 Cafu
* 15 Santos
* 16 Leonardo
* 17 Mazinho
* 18 Sérgio
* 19 Müller
* 20 Ronaldo
* 21 Viola
* 22 Gilmar
* Landslagstrener: Parreira

 | Flagget til Brasil |

| * v
* d
* r
Brasils tropp – Copa América 1995 andreplass |
| --- |
| 
* 1 Taffarel
* 2 Jorginho
* 3 Aldair
* 4 Ronaldão
* 5 César Sampaio
* 6 Roberto Carlos
* 7 Edmundo
* 8 Dunga
* 9 Túlio
* 10 Juninho Paulista
* 11 Zinho
* 12 Danrlei
* 13 Rodrigo
* 14 André Cruz
* 15 Narciso
* 16 Leandro Ávila
* 17 Beto
* 18 Leonardo
* 19 Souza
* 20 Ronaldo
* 21 Sávio
* 22 Dida
* Landslagstrener: Mário Zagallo

 | Flagget til Brasil |